Publication: Magyar Közlöny
Issue: MK-2003-104 (Year: 2003, Number: 104)
Era: 1990-2004
Section: a) elfogadta az 1047/1992. (IX. 10.) Korm. határozattal
Paragraph Index: 606

2006. közötti idõszakra bemutató program ismertetése során a gazdaság versenyképességének javítását, az államháztartási hiány csökkentését és a gazdaság dinamizálását emelte ki. Az euró bevezetéséhez kapcsolódó feladatokkal összefüggésben a társadalmi konszenzus kialakításának fontosságát hangsúlyozta. A szociális partnerek nem a felvázolt makrogazdasági pályát vitatták, hanem kifogásokat fogalmaztak meg a megvalósítás eszközrendszerét illetõen. A munkavállalói oldal véleménye szerint az elkövetkezõ idõszakban a reálbéreknek a GDP-vel arányosan, az EU átlaghoz igazodóan kell növekednie. A szakszervezetek álláspontja az, hogy a magyar gazdaság versenyképességét nem a bérkiáramlás átmeneti lassításával, hanem olyan befektetési ösztönzõkkel célszerû javítani, amelyek nem az alacsony béreket, hanem a magasabb hozzáadott érték elõállítását preferálják. Alapvetõnek tartották a foglalkoztatást bõvítõ kormányzati program kidolgozását. A munkáltatói oldal a gazdaságpolitikai program céljaival összefüggésben a vállalkozások adóterheinek további csökkentését tartotta meghatározónak. Véleményük szerint a költségvetési kiadások csökkentését az olcsóbb állam irányába történõ elmozdulással lehet elõsegíteni. A versenyképesség érdekében sürgették a magyar gazdaság kitörési pontjainak kijelölését és ezek következetes gazdaságpolitikai támogatását. A középtávú feladatok között fontosnak tartották a gazdaság szükségleteihez jobban igazodó szakképzés fejlesztését. A gazdaságpolitikai konzultáció alapján az OÉT kezdeményezte:

Source: https://magyarkozlony.hu/hivatalos-lapok/7d8e30010a236064254eed8618b3f5fb344e011f/dokumentumok/b870df28481612d6e0fe144e5414320d44a9da57/letoltes